द मेन्यू (2022 फ़िल्म)
द मेन्यू एक अमेरिकी कॉमेडी हॉरर फ़िल्म है। यह फ़िल्म मार्क मायलॉड द्वारा निर्देशित है। यह सेठ रीस और विल ट्रेसी द्वारा लिखित है, जो ट्रेसी द्वारा बनाई गई एक मूल कहानी पर आधारित है। इस फ़िल्म के निर्माता एडम मैके, बेट्सी कोच और विल फेरेल हैं। फिल्म के सितारों में सबसे प्रमुख हैं राल्फ फिएनेस जिन्होंने एक प्रसिद्ध रसोइया की भूमिका निभाई है। होंग चाऊ उनके सहायक रसोइया हैं। अन्या टेलर-जॉय, निकोलस हाउल्ट, जेनेट मैकटीर, रीड बिर्नी, जूडिथ लाइट, एमी कैरेरो और जॉन लेगुइज़ामो भोजन करने वालों की भूमिका निभा रहे हैं, जो उनके विशेष रेस्तरां में आते हैं। वैश्विक स्तर पर मेन्यू का प्रदर्शन 10 सितंबर 2022 को टोरंटो अंतर्राष्ट्रीय फिल्म महोत्सव में हुआ था। इसे 18 नवंबर 2022 को संयुक्त राज्य अमेरिका में सर्चलाइट पिक्चर्स द्वारा जारी किया गया था। फिल्म ने दुनिया भर में $79 मिलियन से अधिक की कमाई की। समीक्षकों ने इस फ़िल्म के बारे में सकारात्मक राय व्यक्त की।